Diari Oficial de la Generalitat Valenciana


Sumari del DOGV 8484, del 12-02-2019 (2019/1339)

Resolució d'11 de febrer de 2019, del conseller d'Hisenda i Model Econòmic, relativa al desistiment de la subhasta número EIN 626/2018 i altres, d'immobles procedents d'abintestats en els quals ha sigut declarada hereva la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/1339


Data del document
:   11-02-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * contracte administratiu

Resolució d'11 de febrer de 2019, del conseller d'Hisenda i Model Econòmic, relativa al desistiment de la subhasta número EIN 626/2018 i altres, d'immobles procedents d'abintestats en els quals ha sigut declarada hereva la Generalitat Valenciana. [2019/1339]  
Amb data 10 de gener de 2019 es va publicar en el Diari Oficial de la Generalitat Valenciana número 8461 l'anunci de la Direcció General de Sector Públic, Model Econòmic i Patrimoni de la subhasta número EIN 626/2018 i altres. Immobles procedents d'abintestats en els quals ha sigut declarada hereva la Generalitat Valenciana.  
  
En la documentació que conforma l'expedient administratiu s'han detectat diferents errors no corregibles que obliguen a desistir del present procediment de subhasta, sense perjudici que es promoga una nova licitació quan desapareguen les raons al·legades per a fonamentar la decisió.  
Concretament, s'han detectat errors de transcripció en els preus d'eixida i fiances de les quatre subhastes corresponents a l'immoble EIN 631/2018, així com en els preus d'eixida de les subhastes segona, tercera i quarta de l'EIN 632/2018. D'altra banda i, amb caràcter general, s'han observat deficiències relatives a la publicitat del procediment de subhasta segons s'estableix en el plec de condicions particulars reguladors d'aquesta.  
L'article 152.4 de la Llei 9/2017, de 8 de novembre, de contractes del sector públic, disposa que el desistiment del procediment s'haurà de basar en una infracció no corregible de les normes de preparació del contracte o dels reguladors del procediment d'adjudicació, i que haurà de justificar-se en l'expedient la concurrència de la causa.  
  
Per allò que s'ha exposat, vist l'informe emès per l'Advocacia de la Generalitat en data 8 de febrer de 2019, i a proposta de la Direcció General del Sector Públic, Model Econòmic i Patrimoni, fent ús de la competència conferida en l'article 152.2 de l'esmentada Llei 9/ 2017, de 8 de novembre, de contractes del sector públic, en relació amb l'article 82.2 de la Llei 14/2003, de 10 d'abril, de patrimoni de la Generalitat, resolc:  
  
Primer  
Desistir del procediment de subhasta número EIN 626/2018 i altres. Immobles procedents d'abintestats en els quals ha sigut declarada hereva la Generalitat Valenciana, publicada en data 10 de gener de 2019 en el Diari Oficial de la Generalitat Valenciana número 8461.  
  
  
Segon  
Notificar el desistiment esmentat als licitadors que hagen presentat instàncies dins del termini establert per la convocatòria anul·lada, tal com estableix l'article 152.1 de l'esmentada Llei 9/2017, de 8 de novembre, de contractes del sector públic.  
  
Tercer  
Ordenar la publicació en el Diari Oficial de la Generalitat Valenciana del desistiment del present procediment de subhasta.  
  
Quart  
Contra la present resolució que posa fi a la via administrativa, podrà interposar-es potestativament recurs de reposició davant el conseller d'Hisenda i Model Econòmic, en el termini d'un mes, a comptar des de l'endemà de la notificació de la present resolució, o bé interposar directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la notificació. Tot això de conformitat amb el que es preveu en els articles 112, 114.1.c 123 i 124 de la Llei 39/2015, d'1 d'octubre, del procediment administratiu comú de les administracions públiques i articles 10,14.1.1a i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 11 de febrer de 2019.- El conseller d'Hisenda i Model Econòmic: Vicent Soler i Marco.